الاخوان رايت

الاخوان رايت Wright brothers هما الاخين ويلبر رايت Wilbur Wright (16 ابريل 1867 – 30 مايو 1912) و اورفيل رايت Orville Wright (19 اغسطس 1871 - 30 يناير 1948)  اخين امريكان صنعوا اول طياره و عملوا بيها رحلة تجريبية فى 17 ديسمبر 1903.

اتولد ويلبر رايت فى ميلفيل سنة 1876 و اتولد اخوه اورفيل رايت بعده بسنتين فى دايتون و الاتنين اشتغلو فى الطباعه والنشر والبيع بالقطاعى ، و اشتغلو سوا تكنيين للبسكيليتات الهوائيه. معلوماتهم الكبيره فى مجال الميكانيكا و العلوم التطبيقيه خلتهم مهتمين بموضوع الطيران فبدأو يخططو لتحقيق حلمهم بالطيران بجسم معدنى له جناحات ممكن يقعد فيه اشخاص و يطير بيهم بمساعدة موتور يزق الطياره على قدام و يحافظ على ارتفاعها فى الهوا ، و نجحو فعل فى تصنيع الطياره سنة 1903 و طارو بيها و خرجت الجرانيل فى امريكا تزف الخبر للعالم.

338x338px|thumb|طيارة الاخوان رايت على ورقة بوسته
اطول مدة طيران بالطياره عملها الأخوان رايت كانت 75 دقيقه بعلو حوالى ميت متر و اللى عملها كان اورفيل رايت. الاخين رايت دشنو قرن الطيران و باختراعهم لأول ماكينه اتقل من جسم اللى راكبها و بتتحرك بموتور دشنو قرن الطيران. من يوميها طور الغربيين الطيارات و عملو طيارات من كل الاحجام و الاشكال و لمهمات مختلفه اللى خدمت كل البشريه.

فرنسا استقبلت الاخين استقبال الابطال فى باريس و ظهر ورق بوسته عليه صور الاخين و طيارتهم اللى بتعتبر لغاية دلوقتى اشهر طياره فى العالم و محفوظه فى متحف العلوم والتكنولوجيا فى مدينة كيتى هوك فى ولاية نورث كارولاينا فى امريكا.

 160px 173px ويلبر رايت و اورفيل رايت 

 مصادر 

تصنيف:مواليد 1867
تصنيف:مواليد 1871
تصنيف:وفيات 1912
تصنيف:وفيات 1948
رايت
رايت
رايت
تصنيف:مسيحيين امريكان
تصنيف:مخترعين
تصنيف:بروتستانت امريكان